ดัชนีพุ่งเกือบ 6 จุด วันนี้ “ธัมมชโย” เบี้ยวรับทราบข้อกล่าวหา
ภาวะการซื้อขาย ดัชนีตลาดหุ้นไทย (SET) รอบบ่าย ณ เวลา 15.50 น. อยู่ที่ 1,403.62 จุด บวก 5.99 จุด หรือ 0.43% ระหว่างวันทำระดับสูงสุดที่ 1,404.47จุด และต่ำสุดที่ 1,398.08 จุด มูลค่าซื้อขายที่ 2.73 หมื่นล้านบาท
26 พ.ค. 2559

ผู้สื่อข่าวรายงานภาวะการซื้อขาย ดัชนีตลาดหุ้นไทย (SET) รอบบ่าย ณ เวลา 15.50 น. อยู่ที่ 1,403.62 จุด บวก 5.99 จุด หรือ 0.43% ระหว่างวันทำระดับสูงสุดที่ 1,404.47จุด และต่ำสุดที่ 1,398.08 จุด มูลค่าซื้อขายที่ 2.73 หมื่นล้านบาท
 
บล.ซีไอเอ็มบี (ประเทศไทย) มองแนวโน้มตลาดบ่าย ถ้าดัชนีทะลุ 1,405 จุด จะเกิดสัญญาณซื้อเก็งกำไรรอบใหม่ ซึ่งคาดว่าจะเห็น หุ้นกลุ่มธนาคาร พลังงาน เป็นกลุ่มนำตลาดโดยมองว่า SCB, PTTEP น่าสนใจ
ขณะที่ดัชนีมีเป้าด้านบนที่ 1,436-1,450 จุด แต่หากไม่ผ่าน 1,405 จุด SET จะยังแกว่งตัวอยู่ในกรอบ Sideway เดิม 1,380-1,395 จุด ต่อไป กรณีหลังจะยังเน้นกลยุทธ์ Selective Buy เน้นเล่นรอบเก็งกำไร
 
ในช่วงเวลาที่ดัชนีปรับตัวขึ้นเป็นช่วงเดียวกันกับวันนี้ที่มีประเด็นข่าวสำคัญอยู่ที่ เจ้าหน้าที่ดีเอสไอ เดินทางไปรับมอบตัว พระธัมมชโย ที่ สภ.คลองหลวง
โดยล่าสุดช่วงบ่ายวันนี้ นายสัมพันธ์ เสริมชีพ ทนายความวัดพระธรรมกาย เปิดเผยว่า ได้มีการทำหนังสือไปยังทางดีเอสไอ เมื่อช่วงเที่ยงแล้วว่าจะเดินทางเข้ามอบตัวเพื่อรับทราบข้อกล่าวหา แต่ระหว่างที่ได้เคลื่อนย้าย “พระธัมมชโย” เกิดอาการอาพาธ ลมตีขึ้น หน้ามืด เป็นลม จึงไม่สามารถเดินทางมาได้
ทั้งนี้ ได้มีการได้เตรียมเงินหลักประกันยื่น 5 ล้านไว้แล้ว แต่ขอกลับไปดูอาการพร้อมหารือก่อน และได้ขอให้ทางพนักงานสอบดีเอสไอรอก่อนประมาณ 30 นาที ขณะที่ลูกศิษย์ส่วนใหญ่ที่ได้เดินทางกลับไปยังวัด ส่วนเจ้าหน้าที่ตำรวจยังคงตรึงกำลังไว้ที่หน้า สภ.คลองหลวง